text: Blog de C.G.T. en RTVV: diciembre 2015
  El Comité d'Empresa vos convoca a participar demà a la Sant Silvestre de València
  UGT se suma a la nostra demanda davant l'Audiència Nacional
  Des de CGT valorem positivament el fet que la Federació Estatal d'UGT haga decidit sumar-se per iniciativa pròpia a la nostra demanda contra l'ERO presentada davant l'Audiència Nacional, encara que no es tracte exactament d'una personació, sino que més bé se sumen als nostres arguments..
  Aquesta nova situació (encara que se sumara qualsevol altre o la totalitat dels sindicats representats en el Comité d'Empresa de RTVV S.A.U.) no modifica ni el text ni el control que tenim sobre la demanda de nul·litat contra l'ERO, però sense dubte ens dóna mes força i obri la possibilitat de treballar conjuntament en la part judicial del conflicte, que té per finalitat defendre el nostres drets i recuperar les emissions de ràdio i televisió de la nostra empresa.
  Una vegada més reiterem que la nostra intenció és negociar per a arribar a un acord que permeta recuperar el servei públic de ràdio i televisió, a més de recuperar el nostres llocs de treball, però si aquest acord no arribara l'unica opció que tindriem seria celebrar el judici i tractar d'aconseguir la nul·litat de l'ERO salvatge que va fer el Partit Popular.
  La decisió de la UGT reforça la nostra idea de què no estavem equivocats quan presentàrem la nostra demanda i que potser aquesta siga l'única opció que ens quede si no s'obri o s'esgota la via de la negociació.
  Publicado por C.G.T. en RTVV en 0:59 No hay comentarios:
  La Ràdio en Marxa. Divendres 18 de desembre
  Coincidint amb el tercer aniversari dels primers comiats a la Ràdio, els companys de la plataforma Mildenou han organitzat per a aquest divendres 18 de desembre una marxa des de els estudis de Ràdio 9 a la Avinguda Blasco Ibañez de València fins al Palau de la Generalitat, on com cada divendres farem la concentració habittual. Nosaltres en sumen. T'esperem!
  Publicado por C.G.T. en RTVV en 10:41 No hay comentarios:
  No volem homenatges, volem justicia
  El comité d'empresa d'RTVV valorem de forma positiva el procés de recuperació del servei públic de ràdio i televisió dels valencians. No obstant això, hem de mostrar la nostra preocupació perquè l'esborrany de llei no satisfà les nostres reivindicacions ni marca un camí clar per a la recuperació plena del mitjà de comunicació autonòmic.
  Per una part comprovem, amb estupor, que el PP ens utilitza com a motiu d'enfrontament polític quan el que cal esperar d'aquells que tancaren RTVV és un mínim de decència i silenci respecte al col·lectiu de treballadors.
  Per altra banda, és el moment de dir les coses clares i pel seu nom: no reparar la injustícia laboral comesa pel PP és perpetuar-la. El govern valencià i els partits que el sustenten en el parlament han tingut, i tenen, l'oportunitat de fer-ho. Si més no, així ens ho prometeren durant la campanya electoral dels comicis autonòmics. Volien reparar els drets laborals dels treballadors d'RTVV.
  Valorem positivament la inclusió en el text de l'esmena que reflecteix que "en l'elaboració de la futura llei, s'haurà de tenir en especial consideració l'experiència acumulada i el sistema d'accés del personal al servei de l'antiga RTVV SAU". Exigim als partits progressistes que complisquen les seues promeses i recuperen la dignitat d'uns treballadors i unes famílies als quals- d'un dia per a un altre- se'ls va canviar el seu futur. Per això, la nova llei de creació ha de reflectir el reconeixement dels drets adquirits pels treballadors en els processos públics basats en capacitat, igualtat, mèrit i publicitat, així com l'antiguitat en l'empresa.
  A més, considerem que s'està confonent la necessària emissió en proves d'un mitjà de comunicació, que s'ha de fer amb una plantilla definida i suficient, amb la reobertura provisional d'RTVV. Aquesta última solució estaria fóra del control democràtic i condemnada a ser una rèmora per al futur, tant des del punt de vista jurídic com econòmic. En qualsevol cas, ens mantindrem vigilants en què el procés siga legal i transparent.
  El comité d'empresa i els sis sindicats que el composen ho hem expressat de totes les formes possibles: estem disposats a negociar i trobar una solució per evitar situacions judicials posteriors que només serien responsabilitat dels qui ara governen. El col·lectiu de treballadors d'RTVV té assumit que la retallada en el redimensionament de la plantilla serà considerable, un fet que pocs valoren. Nosaltres, com a representants dels treballadors, creguem que és possible redreçar la situació i esperem molt més de les formacions progressistes que governen i dels grups parlamentaris escollits pel poble valencià.